laion/Wikipedia-Exotic huggingface dataset:
זה מה יש

זה מה יש הוא ספר מאת אלון אמיר, שנכתב בשנת 2022. הספר הוא ספר פופ-ריאליטי המתמקד ביחסים בין אנשים ובבחירה כיצד להתמודד עם מצבים לא אופטימליים. הכותב צולל עם הדמויות אל עומקים פסיכולוגיים ולרגעי שבר. הספר הוא ספר המשך לספר שלוש דקות של נצח שיצא בשנת 2017. בעקבות זכייה בלתי צפויה בתוכנית ריאליטי מוזיקלית של הזמר שאותו הוא מנהל, ינאי טננבאום מוצא את עצמו חוזר אל התפקיד שהוא כל כך אוהב – דובר המשלחת הישראלית לתחרות האירוויזיון. הוא מוצא את עצמו מתרוצץ ברחבי אירופה עם זמר בעייתי, שיר שהוא לא מאמין בו, שרת תרבות שנלחמת בהם עד חורמה ומלחמות אגו עם אנשי ההפקה, אך עם ניסיונו הרב וכישוריו הוא מצליח להוציא את המיטב מכל מצב. התחרות מתקיימת בסטוקהולם, העיר האהובה עליו, וזה כשלעצמו, עושה אותו מאושר. תקרית דיפלומטית במוסקבה, שמתחילה כעימות תקשורתי קליל ולא מזיק, מטילה את ינאי לתוך משבר בינלאומי שיוצא משליטה ומרחיק לכת לכדי איומים ופגיעות באנשים הקרובים לו. כמי שכבר נכווה בעבר, בדרמה שהתרחשה בתחרות שנערכה בבאקו, הוא נאלץ גם הפעם להתמודד עם פחדים רבים ולבטים. הדבר היחיד שלא נלקח בחשבון מבחינתו במסע המפרך והמתיש הוא אהבה, וינאי מוצב בפני דילמה חדשה. ירון פריד, ‏"זה מה יש": האירוויזיון כמו שלא ראינו אותו מעולם, באתר מעריב אונליין, 29 באפריל 2022 זה מה יש - אלון אמיר, באתר books.alon-amir.com
עם או בלי לאהוב

עם או בלי לאהוב הוא אלבום האולפן השישי של הזמרת הישראלית עדן בן זקן. האלבום יצא לאור ב-30 במאי 2022, בהוצאת חברות התקליטים שרית הפקות והליקון ארומה מיוזיק. מתוך האלבום יצאו שמונה סינגלים. ב-19 במאי 2022, הכריזה בן זקן על תהליך בחירת עטיפת האלבום שלה. ב-29 במאי, הכריזה בן זקן על רשימת הרצועות וסינגל חדש. האלבום עם או בלי לאהוב באתר ספוטיפיי קיץ ברבנר, ‏"מה איתי": עדן בן זקן משחררת עוד שיר מהאלבום החדש, באתר מעריב אונליין, 3 ביולי 2022 מועבט, באתר Genius (באנגלית) "מועבט": אלבומה החדש של עדן בן זקן, באתר israel-la עדן בן זקן - אינסטגרם, "עם או בלי לאהוב" Release formats for עם או בלי לאהוב on May 30, 2022: "עם או בלי לאהוב". spotify. נבדק ב-30 במאי 2022. {{cite web}}: (עזרה) "עם או בלי לאהוב". apple. נבדק ב-30 במאי 2022. {{cite web}}: (עזרה)
מירינדה

מירינדה (בספרדית: Mirinda) הוא מותג של משקה קל, שנוסד במקור בספרד ב-1959. נכון לראשית המאה ה-21, המותג בבעלותה של חברת פפסיקו, והוא מופץ בכל רחבי העולם. מקור שמו הוא משפת האספרנטו ומשמעותה היא "מדהים" או "קסום". המשקה מופץ בטעמי פירות שונים כגון תפוז, הדרים, אשכוליות, תפוח, תות, פטל, אננס, רימון, בננה, שעונית נאכלת, לימון, היביסקוס, וניל, גוארנה, קלמנטינה, אגסים, אבטיח, ענבים ותמרהינדי. טעם התפוז של מירנדה מייצג את רוב המכירות של מירנדה ברחבי העולם, לאחר מיצוב גדול של המותג לקראת הטעם הזה בתחילת שנות ה-90. מירינדה נמצאת בבעלות פפסיקו מאז 1970. היא מתחרה בתאגיד קוקה קולה, פאנטה, ד"ר פפר כשהיא משווקת תחת מספר מותגים ברחבי העולם. כמרבית המשקאות הקלים, גם מירינדה מיוצרת במגוון טעמים. מירינדה יוצרה במקור בספרד. היא יוצאה לארצות הברית בשלהי 2003 באריזה עם עיצוב רב לשוני, ובתחילה נמכרה במחיר נמוך יותר, במטרה להתחרות מול תאגיד קוקה קולה. מאז 2005, מירינדה שווקה תחת המותג Tropicana Products (אנ') בכל שטחי ארצות הברית מלבד מבגואם, שם פפסי החלה למחור אותו תחת המותג "מירינדה" ב-2007 (השם הקודם היה "Chamorro Punch Orange"). תאגיד פפסי ניסה למכור את מירינדה גם בברזיל בשלהי 1996, אך המותג חדל מלהתקיים ב-1998, אחרי שכמות המכירות קטנה. באיטליה, מירינדה נמכרת תחת המותג "Slam". ברוסיה מירינדה נמכרה מאז תחילת שנות ה-90 של המאה ה-20. אתר האינטרנט הרשמי של מירינדה (בגרמנית) 89th Esperanto World Convention Beijing, China. July 2004 (a01), באתר "Geocities", מארוכב מ-26 בפברואר 2005 (באנגלית) Mirinda, באתר "Pepsico", מאורכב מ-31 במרץ 2012 (בגרמנית)
הר דמריה

הר דמריה או הר דמאריה (באנגלית: Mount Demaria) הוא הר בחוף המערבי של חצי האי קייב, באזור חוף דנקו של ארץ גרהאם, שבאנטארקטיקה. גובהו של ההר 635 מטרים מעל פני הים, ומורדותיו תלולים. הר דמריה מתנשא בסמוך דרומית-מזרחית מכף טאקסן. ההר התגלה לראשונה לראשונה על ידי המשלחת האנטארקטית הבלגית אשר חקרה את אנטארקטיקה בין השנים 1897 –1899. ההר מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-בפטיסט שארקו. שארקו נתן להר את שמו. שארק קרא להר על שם האחים דמריה (Demaria), מדענים צרפתיים, אשר פיתחו את העדשה האנאסטיגמטית אשר שימשה את המשלחת לצורכי צילום. הטיפוס הראשון לפסגת ההר נערך ב-22 ביולי 1979, ובוצע על ידי ר. אשלי (R. Ashley), ר. בואולר (R. Bowler), ק. בריין (K. Bryne), ו-ד. פורסיית' (D. Forsyth). הטיפוס השני לפסגת הר נערך ב-1 באוקטובר 197, ובוצע על ידי מ. ברטל (M. Brettle), א. הוקינס (A. Hawkins), ג'יי. קר (J. Kerr) ו-ג'יי. נוט ( J. Nutt). מדיה וקבצים בנושא הר דמריה בוויקישיתוף הר דמריה באתר הסקר הגאולוגי של ארצות הברית מידע גאוגרפי והיסטורי
סשה לוקיץ'

סשה לוקיץ' (בסרבית: Saša Lukić; נולד ב-13 באוגוסט 1996) הוא כדורגלן סרבי המשחק בעמדת הקשר בפולהאם מהפרמייר ליג ובנבחרת סרביה. לוקיץ' נולד בוורנה, כפר ליד שאבאץ, בסרביה ומונטנגרו. לוקיץ' החל לשחק כדורגל ב-POFK Savacium, בית ספר לכדורגל בשאבאץ, לפני שהצטרף לפרטיזן בלגרד באוגוסט 2009. הוא חתם על החוזה המקצועי הראשון שלו במועדון באוגוסט 2013 ביום הולדתו ה-17, וחתם על חוזה לשלוש שנים. על מנת לצבור ניסיון הושאל מיד לטלאופטיק. ב-16 במאי 2015, לוקיץ' ערך את הופעת הבכורה הראשונה שלו בפרטיזן בתיקו 1-1 בליגה נגד נובי פאזאר. ב-8 באוגוסט הוא כבש את שערו הראשון עבור פרטיזן בדקות האחרונות בניצחון 1–2 על ספרטק סובוטיצה. ב-29 ביולי 2016 חתם בטורינו מהסרייה א'. ב-17 באוקטובר הוא ערך את הופעת הבכורה שלו בסרייה א' בניצחון 4–1 על פלרמו. ב-15 באוגוסט 2017 הושאל ללבאנטה מהליגה הספרדית השנייה. ב-3 במאי 2019 כבש שער בכורה בטורינו בליגה בתיקו 1–1 נגד יובנטוס. בעונת 2021/2022 שבר שיא כיבושים לעונה כשכבש חמישה שערים בסרייה א'. ב-31 בינואר 2023 חתם לוקיץ' על חוזה ל-4.5 שנים בפולהאם מהפרמייר ליג. לוקיץ' ערך את הופעת הבכורה שלו בנבחרת סרביה עד גיל 21 במוקדמות אליפות אירופה עד גיל 21 2017 ב-8 בספטמבר 2015. ב-7 בספטמבר 2018, הוא ערך את הופעת הבכורה שלו בנבחרת סרביה בניצחון 0–1 על ליטא. ב-11 בנובמבר 2021 כבש שער בכורה בניצחון 0–4 על נבחרת קטר. נכלל בסגל נבחרת סרביה לטורניר מונדיאל 2022. נכלל בסגל נבחרת סרביה לטורניר יורו 2024. מדיה וקבצים בנושא סשה לוקיץ' בוויקישיתוף סשה לוקיץ', באתר Transfermarkt סשה לוקיץ', באתר Soccerway סשה לוקיץ', באתר BDFutbol סשה לוקיץ', באתר WorldFootball.net סשה לוקיץ', באתר National Football Teams סשה לוקיץ', באתר FootballDatabase.eu Lukic al Toro, TORINO FC 1906 SITO UFFICIALE (באיטלקית) Fulham FC, Lukić Joins Fulham, Fulham FC Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית) HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
סכין עגבניות

סכין עגבניות היא סכין מטבח משוננת קטנה המיועדת לחיתוך עגבניות. הקצה המשונן מאפשר לסכין לחדור לקליפת העגבניות במהירות ובמינימום לחץ מבלי לכתוש את הבשר. לסכיני עגבניות רבים יש קצוות מזלג המאפשרים למשתמש להרים ולהזיז את פרוסות העגבנייה לאחר חיתוך. אין צורך להפוך סכין עגבניות למשונן. במקום זאת, משתמשים בלהב חדה במיוחד. הפיכת הסכין למשונן מאפשרת לו לחתוך עגבניות וסוגי אוכל אחרים, כשהם קהים: רוב פעולות החיתוך מבוצעות באמצעות שיני הסכין בעצמן. לחלק מהסכינים יש שיניים בשני צדדיהן, ואלו מאפשרים לחתוך בקלות, הן עבור אלה שיד ימין היא היד החזקה אצלם והן עבור איטרי יד ימינם. גם סכיני לחם וסכיני סטייק מסוימים משוננים בדרך דומה. סכין עגבניות/בייגל של Calphalon סכיני עגבניות של ויקטורינוקס סכין עגבניות (משוננת) John Peterson, Farmer John's Cookbook: The Real Dirt on Vegetables, Gibbs Smith, 2009-11-12, ISBN 978-1-4236-1411-1. (באנגלית) Carol Byrd-Bredbenner, Fresh Tastes from the Garden State, Rutgers University Press, 2002, ISBN 978-0-8135-3129-8. (באנגלית) Sur La Table, Sarah Jay, Knives Cooks Love: Selection. Care. Techniques. Recipes., Andrews McMeel Publishing, 2008-10-21, ISBN 978-0-7407-7002-9. (באנגלית)
הווינצ'סטרים

הווינצ'סטרים (באנגלית: The Winchesters) היא סדרת דרמה-על-טבעית המהווה פריקוול לאירועי "על טבעי", המגוללת את סיפור היכרותם ואהבתם של ג'ון ומרי, הוריהם של סם ודין. הסדרה עלתה לשידור ב-11 באוקטובר 2022 ברשת The CW. עלילת הסדרה נפרשת מנקודת מבטו של דין וינצ'סטר, המביא בפני הצופים את סיפור אהבתם האפי, שטרם סופר, של ג'ון ומרי וכיצד הם נאלצו לסכן את הכל על מנת להציל לא רק את אהבתם, אלא את העולם כולו. דרייק רודג'ר – ג'ון וינצ'סטר מג דונלי – מרי קמפבל דמטריה מקיני – איידה מונרו ביאנקה קאיליך – מילי וינצ'סטר נידה חורשיד – לטיקה דסאי ג'וג'ו פלייטס – קרלוס סרוונטז מייקל טאקוני – האנק מרפי ג'נסן אקלס – דין וינצ'סטר (המספר) דניל אקלס ביוני 2021, הוכרז כי סדרת פריקוול המתמקדת בהוריהם של סם ודין, ג'ון ומרי, נמצאת בתהליכי פיתוח ברשת "The CW". עוד נמסר כי את הסדרה הפוטנציאלית יפיקו ג'נסן אקלס, אשתו דניל אקלס, ותסריטאי הסדרה המקורית, רובי תומפסון, וכי אקלס ישוב לגלם את דמותו של דין וינצ'סטר כמספר העלילה. בפברואר 2022, נמסר כי "The CW" הזמינה פיילוט עבור הסדרה. במאי 2022, נמסר כי "The CW" הזמינה רשמית את הסדרה, וכי היא תעלה לשידור בסתיו 2022. במרץ 2022, נמסר כי לגילום דמויותיהם של מרי וג'ון לוהקו מג דונלי ודרייק רודג'ר. בנוסף, לצוות השחקנים לוהקו נידה חורשיד, ג'וג'ו פלייטס וביאנקה קאיליך לוהקה לתפקיד מילי וינצ'סטר. באפריל 2022, נמסר על ליהוקה של דמטריה מקיני. אתר האינטרנט הרשמי של הווינצ'סטרים (באנגלית) הווינצ'סטרים, ברשת החברתית פייסבוק הווינצ'סטרים, ברשת החברתית אקס (טוויטר) הווינצ'סטרים, ברשת החברתית אינסטגרם "הווינצ'סטרים", במסד הנתונים הקולנועיים IMDb (באנגלית) "הווינצ'סטרים", באתר Rotten Tomatoes (באנגלית) "הווינצ'סטרים", באתר Metacritic (באנגלית) "הווינצ'סטרים", במסד הנתונים הקולנועיים KinoPoisk (ברוסית) Andreeva, Nellie (June 24, 2021). "'Supernatural' Prequel 'The Winchesters' In Works At the CW From Jensen & Danneel Ackles". Deadline. Retrieved May 19, 2022. White, Peter (February 3, 2022). "'Walker: Independence', 'The Winchesters' & 'Gotham Knights' Land Pilot Orders At The CW". Deadline. Retrieved May 19, 2022. Porter, Rick (May 12, 2022). "'Supernatural' and 'Walker' Prequels, 'Gotham Knights' Land CW Series Orders". The Hollywood Reporter. Retrieved May 19, 2022. "The CW Network Announces Its Seven-Night Primetime Schedule for 2022-2023" (Press release). The CW. May 19, 2022. Retrieved May 19, 2022 – via The Futon Critic. Hailu, Selome (March 21, 2022). "'Supernatural' Prequel Pilot 'The Winchesters' Casts Meg Donnelly, Drake Rodger as Young Mary and John". Variety. Retrieved May 19, 2022. Denise Petski, ‘The Winchesters’: Nida Khurshid & Jojo Fleites Join The CW’s ‘Supernatural’ Prequel Pilot, Deadline, ‏2022-03-15 Vlada Gelman, TVLine Items: Winchesters Finds John's Mom, Fallout Series Casting and More, TVLine, ‏2022-03-30 Denise Petski, ‘The Winchesters’: Demetria McKinney Joins The CW’s ‘Supernatural’ Prequel Pilot, Deadline, ‏2022-04-01
פיקדון (בנקאות)

בבנקאות, פיקדון הוא סכום כסף המופקד בבנק לתקופה קצובה, בתנאים שנקבעו מראש, כגון גובה הריבית שתינתן על הפיקדון. בדרך כלל לא ניתן למשוך את הפיקדון לפני תום התקופה שנקבעה בו, אך לעיתים פיקדון לטווח ארוך כולל נקודות יציאה (למשל פיקדון לחמש שנים עם נקודת יציאה מדי שנה). דוגמאות לסוגי פיקדונות בבנקאים בישראל: פיקדון ריבית יומי (בראשי תיבות: פר"י) או פיקדון חוזר קרדיטורי (פח"ק): פיקדון המאפשר למשוך ממנו כל סכום בכל יום עסקים בתנאי שהסכום הנותר לא יפחת מסכום המינימום שנקבע על ידי הבנק. הריבית על הפיקדון נקובה בשיעורה השנתי, ומחושבת בשיטת ריבית דריבית יומית. שיעור הריבית עולה בהתאם לגובה הפיקדון, על פי התעריפון שבתוקף ליום שינוי היתרה. הריבית הנקובה לפיקדון היא בתוקף עד לשינוי, ויכולה להשתנות בכל יום לפי שיקולי הבנק. פיקדון קצר מועד: פיקדון המבטיח תשואה ואת קרן ההשקעה בערכה הנקוב. הפיקדון נקרא "קצר מועד" כיוון שתקופת ההפקדה בפיקדון מסוג זה אינה עולה על שנה אחת. תנאי הפיקדון כוללים את משך הפיקדון (שבוע, חודש וכדומה) ואת הריבית על הפיקדון. פיקדון במטבע זר: פיקדון שבו סכום הפיקדון נקוב במטבע זר, כלומר צמוד לשערו של מטבע זה. פיקדון צמוד מדד: פיקדון שבו סכום הפיקדון צמוד למדד כלשהו, כגון מדד המחירים לצרכן. פיקדון מובנה: פיקדון המשלב דרכי תשואה אחדות, למשל פיקדון המבטיח הצמדה למטבע זר אך מבטיח למפקיד שיקבל לפחות את סכום הקרן במקרה ששער המטבע הזר ירד. סכומי הפקדונות משמשים את הבנק למתן הלוואות או אשראי, אך חלק מהם עליו להשאיר במזומן במסגרת חובת הנזילות. לפי הוראת בנק ישראל שיעור הנזילות תלוי במשך הפיקדון: 6% על פיקדונות עו"ש, 3% על פיקדון לטווח של שבוע עד שנה; לפיקדונות מעל שנה אין חובת נזילות. במרבית מדינות העולם (אך לא בישראל) מספק השלטון ביטוח פקדונות. פיקדון בבנק – כל מה שצריך לדעת, באתר hon - מדריכים פיננסיים מידע שוטף על התאגידים הבנקאיים - פיקדונות, באתר בנק ישראל השוואת פיקדונות, באתר SuperMarker פיקדונות וחסכונות, באתר בנק הפועלים פקדונות וחסכונות, באתר בנק לאומי משפחת הפיקדונות, באתר בנק מזרחי טפחות חובת הנזילות, באתר בנק ישראל רועי ויינברגר, ‏מדוע בישראל לא מבטחים את פיקדונות הבנקים?, באתר גלובס, 15 במרץ 2023
נינה מיכואלס

נינה סולומונובנה מיכואלס (ברוסית: Нина Соломоновна Михоэлс‏ 15 בספטמבר 1925 - 26 בנובמבר 2014) הייתה במאית תיאטרון, דוקטור לתולדות התיאטרון ומורה בכירה למשחק בבית צבי. מיכואלס נולדה במוסקבה. אביה, שלמה (סולומון) מיכאילוביץ מיכאלס, היה מנהל התיאטרון היהודי במוסקבה. אימה, שרה לבובנה קנטר, מתה כשהייתה בת 6. על אף שלא קיבלה חינוך ציוני בילדותה, סיפרה מיכואלס כי חונכה "ללאומיות גאה, לגאווה יהודית ולקבלת מורשת העם", ובנעוריה הצטרפה לתנועת הנוער של המפלגה הקומוניסטית, בניגוד לרצונו של אביה. ב-1948 חוסל אביה בפקודת סטלין, ולאחר מכן ועד למותו של המנהיג הסובייטי ב-1953 היו בנות המשפחה נתונות למעקב מתמיד וזכויותיהן נשללו. כדי להתקיים נאלצו למכור את אוסף הספרים של האב. בנובמבר 1972 עלתה לישראל עם אחותה נטליה, לאחר ששלטונות ברית המועצות מנעו מהן ארבע פעמים לקבל "דרישות קרובים" שנשלחו מישראל. תמורת אשרת היציאה נאלצו האחיות לוותר על אזרחותן הסובייטית ולשלם 4000 רובל (שווה ערך ל-33 אלף דולר ב-2022), שאותם נאלצו לגייס בתרומות תוך שבעה ימים בלבד. מיכואלס ביקרה מספר פעמים בשטחי ברית המועצות לאחר שעלתה לישראל. בשנת 1989 הגיעה למוסקבה במסגרת הפקה של ההצגה "אקווס" שהעלו סטודנטים מבית צבי, ושנה לאחר מכן ליוותה את ההפקה של ההצגה "עקומים" בלנינגרד. בשנת 2012 השתתפה באירועים לציון 122 להולדתו של אביה, שנערכו בעיר הולדתו דאוגבפילס. מיכואלס סיימה לימודי בימוי באקדמיה הרוסית לאמנויות התיאטרון (גיטיס) ולאחר מכן עבדה בתיאטרון העירוני במוסקבה. בין השנים 1962–1968 לימדה משחק בגיטיס, וביימה כ-50 הצגות בתיאטרון הרוסי. לאחר עלייתה ביימה הצגות בצוותא, הבימה ובית צבי, שם לימדה כמעט עד יומה האחרון. בין תלמידיה נמנים אלונה קמחי, מיכאל טפליצקי וטטיאנה חזנובסקי. מאז שנת 2017 מוענקת בבית הספר מדי שנה מלגה על שמה. קומדיינטים - הצגה ברוסית בהשתתפות אומנים עולים במסגרת "סדנא לאמן העולה" של משרד הקליטה (צוותא, 1974) בתור לכוכבים - ערב מערכונים ברוסית (צוותא, 1974) דלתות דופקות - קומדיה צרפתית של מישל פרמו בתרגום של צבי רוזן (הבימה, 1974) כרטיס הגרלה - ערב מערכונים מאת צ'כוב וגי דה מופסן (בית ציוני אמריקה, 1978) חודש בכפר - גרסה עברית של גדי רול למחזה של טורגנייב (בית צבי, 1983) וואסה זילזנובה - גרסה עברית של מיכואלס בשיתוף שמעון לוי של מחזה של מקסים גורקי (בית צבי, 1985) בורגנים - גרסה עברית של מיכואלס בשיתוף שמעון לוי של מחזה של מקסים גורקי (בית צבי, 1986) לחן ורשאי - גרסה עברית של מיכואלס בשיתוף שמעון לוי למחזה של לאוניד זורין (בית צבי, 1987) חמישה לילות - מחזה מאת אלכסנדר וולודין (1999) אשמים ללא אשמה - (בית צבי, 2003) ילדות במדים - בימוי עם אינגה צ'וטקו של האוטוביוגרפיה של הסופרת הביסקסואלית כריסטה וינסלו (בית צבי, 2008) על האדמה הרעה הזאת - יצירה מקורית על פי סיפור של עמוס עוז (החאן, 2010) אדמונד קין - סיפור חייו של השחקן השייקספירי בן המאה ה-19 מאת ריימונד פיטסמונס ובתרגום אברהם עוז (הסימטה) נינה מיכואלס, בארכיון הבימה הבמאית והמורה נינה מיכואלס הלכה לעולמה, באתר beit-zvi.com ⁨עלו בנותיו של השחקן בדכאלם ⁩ | ⁨מעריב⁩ | 12 נובמבר 1972 | אוסף העיתונות | הספרייה הלאומית, באתר www.nli.org.il ⁨חדשות⁩ | עמוד 68 | 5 מאי 1989 | אוסף העיתונות | הספרייה הלאומית, באתר www.nli.org.il ⁨הקומדי פרנסז הרוסי ⁩ | ⁨מעריב⁩ | 8 פברואר 1990 | אוסף העיתונות | הספרייה הלאומית, באתר www.nli.org.il דלתות דופקות, באתר archive.habima.co.il תיאטרון - אשמים ללא אשמה, באתר www.habama.co.il פרשן - ביקורת מחזה - ילדות במדים, כריסטה וינסלו, באתר www.parshan.co.il
פול קהר

פול קהר (באנגלית: Paul Kuhr,‏ נולד ב-4 בדצמבר 1971) הוא מוזיקאי, זמר-יוצר ומעצב גרפי אמריקאי. הוא היה בין המייסדים של להקת Novembers Doom. פול קהר נולד בשנת 1971 בעיירה ברווינס בפרברי שיקגו שבאילינוי. לדבריו, הוא גדל במשפחה קתולית אדוקה והוא נהג לפקוד את הכנסייה יחד עם אחותו בכל לשבוע. בהיותו נער קהר התחיל לנגן. בשנת 1989 הוא הקים את להקת Novembers Doom. בהמשך הוא הקים מספר להקות נוספות שפעלו בסגנון דום מטאל, מטאל גותי ודום-דת'. האלבום הראשון של הלהקה יצא בשנת 1995. עד לשנת 2019 הלהקה הוציאה 11 אלבומים. החל משנת 2004 משתף קהר פעולה עם הלהקה הישראלית Subterranean Masquerade והוא לקח חלק פעיל ב-5 אלבומים שלה. יחד עם חבר נוסף מ-Novembers Doom הקים קהר את להקת These Are They אשר הקליטה מספר אלבומים. בשנת 2006 פרסם קהר את הספר The Wayfaring Chronicles שמכיל הסברים על השירים שכתב. קהר שר באלבום של להקת Draconian, שיצא שנת 2008, ובאלבום של דווין טאונסנד משנת 2011. כמו כן הוא כתב את המילים לשירים שנכללו באלבום של מוזיקאי שוודי דן סוואנו. בנוסף לשירה קהר עוסק בעיצוב גרפי. במסגרת עיסוקו כגרפיקאי, הוא מעצב עטיפות, פוסטרים ואתרי אינטרנט. קהר אחראי על תחזוקת אתר של להקתו. קהר היה נשוי בשנים 1996–2013. נולדה לו בת שהוא הקדיש לה מספר שירים. היא אף תרמה את קולה למספר שירים מהאלבום Hamartia של Novembers Doom. החל משנת 2008 הוא סובל מהיצרות תעלת השדרה. לדבריו, מחלה זו משפיע על סגנון כתיבתו. מדיה וקבצים בנושא פול קהר בוויקישיתוף פול קהר, ברשת החברתית פייסבוק פול קהר, ברשת החברתית אקס (טוויטר) פול קהר, באתר MusicBrainz (באנגלית) פול קהר, אמן באתר Encyclopedia Metallum (באנגלית) פול קהר, באתר Discogs (באנגלית) ראיון עם פול קהר Novembers Doom “The Wayfaring Chronicles”
ג'ורדן ור הוב

ג'ורדן ור הוב (באנגלית: Jordan Ver Hoeve;נולד ב-31 בינואר 1996) הוא דוגמן ושחקן אמריקאי. ור הוב נולד ב-31 בינואר 1996 בסן דייגו, קליפורניה. הוא ממוצא הולנדי. לאחר שסיים את לימודיו בתיכון עבר ור הוב לניו יורק, שם החל לדגמן. לאחר מכן עבר ללוס אנג'לס כדי להתמקד במשחק. ור הוב התגלה על ידי סוכנת שחקנים לאחר שראתה תמונה שלו. תפקידו הראשון היה בשנת 2016 בסרט "666: Teen Warlock". בשנת 2018 הופיע בתפקיד חוזר בסדרת הטלוויזיה "Boss Cheer". שנה לאחר מכן שיחק בתפקיד ראשי בסדרת הטלוויזיה הצרפתית מבית היוצר של גד אלמלח, "גדול בצרפת".(אנ'). בשנת 2022 לוהק לשחק לצד ויל פלץ בסרט הקולנוע "Exploited". ג'ורדן ור הוב, ברשת החברתית אינסטגרם ג'ורדן ור הוב, במסד הנתונים הקולנועיים IMDb (באנגלית) Jordan Ver Hoeve — Flaunt Magazine, Flaunt Magazine, ‏6 במרץ 2019 Amy Lamare, Who Plays Luke In 'Huge In France'? New Details On Jordan Ver Hoeve, YourTango, ‏6 במרץ 2019 Trisanne Marin: Hollywood’s Most Stylish Talent Manager - Heyyo, Heyyo, ‏2 בנובמבר 2020 Lindsay Denninger, Who Plays Luke On 'Huge In France'? Jordan Ver Hoeve's Instagram Shows He's An Open Book, Bustle, ‏4 במרץ 2019 Alex Ritman, The Hollywood Reporter, The Hollywood Reporter, ‏5 ביוני 2021
לב חיים

שו"ת לב חיים הוא ספר שאלות ותשובות העוסק בנושאים השייכים לחלק אורח חיים שחיבר רבי חיים פאלאג'י. בספר חקירות ופלפולים, לרוב בענייני הלכה למעשה. הספר נועד להתפרסם בסגנונו של שו"ת חקרי לב, אך חלק ניכר מכתב היד של הספר נשרף בשרפה הגדולה באזמיר בשנת ה'תר"א. בחיבור תשובות שהשיב הרב פלאג'י למקומות רבים, כמו פאריס בעניין הרפורמים, אמשטרדם מהרב צבי הירש להרן, תשובות בעניין אתרוגי קורפו ותיעוד של הפולמוס ועוד. חלקי הספר שונים זה מזה באופיים: חלקו הראשון של הספר, היחיד אשר עמד בחזונו של הרב, מכיל רובו ככולו תשובות וחקירות עמוקות, ארוכות יחסית, ושיטתיות בסדר השולחן ערוך, כאשר בכל תשובה מצוין לאיזה סימן בש"ע היא שייכת. הספר נדפס בשאלוניקי. רבי חיים הלך בכתיבת חלק זה בעקבות רבו, הרב רפאל יוסף חזן, שבספרו חקרי לב כתב תשובות בענייני קדשים בחלק בו כותבים המחבר והרמ"א לומר פרשיות קרבנות בבוקר. הספר נגמר בהלכות ציצית, סימן י"ז בשולחן ערוך. חלקו השני, לעומת הראשון, נדפס באזמיר, מתאפיין ברובו בתשובות קצרות יותר שרובם מתמקדות בהלכה למעשה וכן בחוסר סדר לעיתים. זאת משום שכמבואר בהקדמה, השרפה הגדולה שפרצה באזמיר בשנת התר"א, בין הדפסת החלק הראשון לשני (כחמשים שנה) כילתה את הכתבים שהכילו את שאר חלקי הספר שהיה מסודר כמתכונת של חלק א' עד לסוף הש"ע. בחלק זה משתקפות תוצאות השרפה גם בתוכן השאלות הרבות בנושא, כגון ברכת הטוב והמיטיב על מבוי שלא נשרף, שימור החזקות בבתי הכנסת ששוקמו מהשרפה, קבלת צדקה מהגויים בעקבות הדלקה ועוד. בחלקו השלישי של הספר, שנדפס באזמיר אחרי פטירת המחבר, ניכר שהוא ליקוט תשובות של הרב ושל בניו אחריו, וכן הערות רבות יחסית של מגיה הספר, רבי אברהם פונטרימולי בנו של רבי חיים בנימין פונטרימולי. חלק א' יצא לראשונה בשאלוניקי בשנת התקפ"ג, וחלקים ב' וג' נדפסו באזמיר בשנת התרכ"ט והתר"ן בהתאמה. לספר נדפסו מהדורת צילום על ידי "הוועד להוצאת ספרי החבי"ף שע"י ר' אברהם אלטלף". בשנת התשנ"ז יצא הספר במהדורה מחודשת בירושלים בארבעה כרכים על ידי הוצאת שיח ישראל. שו״ת חיים ביד שו״ת חקרי לב ספר חקקי לב לב חיים, ירושלים תשנ"ז, הקדמת העורך והמסדר למהדורה החדשה. רבי חיים פאלאג'י, לב חיים חלק א', (שאלוניקי תקפ"ג), באתר היברובוקס רבי חיים פאלאג'י, לב חיים חלק ב', (אזמיר תרכ"ט), באתר היברובוקס רבי חיים פאלאג'י, לב חיים חלק ג', (אזמיר תר"ן), באתר היברובוקס רבי חיים פאלאג'י, לב חיים חלק א' במהדורה חדשה, (ירושלים תשנ"ז), באתר היברובוקס כפי שמבואר בהקדמה לחלק א' המחבר אף מפנה לתשובות אלו שנשרפו. ראה למשל לב חיים א, סימן צ"א חלק ב' סימן ט' סימן קכ"א חלק ב׳ סימן קכ״א והלאה לב חיים חלק ב', פתיחת הלב חלק ב' סימן מ"ג. פסק שלא לברך מפני הצער הגדול על שאר בתי הכנסת שנשרפו סימן כ"ד חלק ג' סימן כ"ט אך ככל הנראה נסדר על ידו, כמבואר בהקדמה מפיו. במהדורה החדשה מציין העורך את חלק ג' סימן כ"ח שם מובאת תשובה של בן המחבר, רבי יוסף פאלאג'י אשר מציין בחתימתו את אביו כ"ז"ל".
אשתו של הנוסע בזמן (פירושונים)

האם התכוונתם ל... אשתו של הנוסע בזמן – רומן משנת 2003 אשתו של הנוסע בזמן (סרט) – עיבוד קולנועי משנת 2009 אשתו של הנוסע בזמן (סדרת טלוויזיה) – עיבוד טלוויזיוני משנת 2022
אסלן אוסויאן

אסלן רשידוביץ' אוסויאן (ברוסית: Аслан Рашидович Усоян;; ‏28 בפברואר 1937 - 16 בינואר 2013) היה מראשי המאפיה הרוסית שהשפעתו הגיעה לעולם הפשע של המרחב הפוסט-סובייטי ולחלק נכבד ממערב אירופה. היה ידוע בכינויים סבא חסן וסבא. על פי נתונים מבצעיים וחומרי תקשורת, אוסויאן היה מנהיג קבוצות הפשע הקווקזיות (בפרט "טביליסי" וה"כורדיות"), וכן אחד ממנהיגי הפשע וגנבים בחוק החזקים ביותר ברוסיה. אוסויאן דבק בדעות האורתודוקסיות על קהילת הפשע והשתייך ל"גנבים" של מה שמכונה האסכולה הישנה, כלומר אלה שמכבדים את מערכת הכללים הבלתי כתובים של הפושעים. פעל לעיתים קרובות כ"בורר" בסכסוכים פליליים. משפחת הפשע של אוסויאן היא אחת החזקות ברוסיה, השתתפה בכמה מלחמות פליליות רחבות היקף של התקופה הפוסט-סובייטית. בשנת 2010, אסלן אוסויאן נפצע קשה, אך שרד התנקשות, אך בתחילת 2013 הוא נורה למוות על ידי צלף. מדיה וקבצים בנושא אסלן אוסויאן בוויקישיתוף "סבא חסן. אסלן אוסויאן. פרידה", סרטון באתר יוטיוב מתוך תוכנית בערוץ NTV Russian crime boss gunned down in Moscow
רתניה פרואנית

רתניה פרואנית (שם מדעי: Krameria lappacea) היא מין צמח שמקורו בהרי האנדים של בוליביה, אקוודור, צ'ילה, פרו וצפון-מערב ארגנטינה השייך לסוג (טקסונומיה) Krameria (אנ'), הסוג היחיד במשפחה Krameriaceae. זהו שיח שגדל לגובה של 20 עד 100 סנטימטרים. מערכת השורשים חסונה עם שורש ראשי ארוך בעובי של כ-5 עד 10 סנטימטרים ושורשי משנה מסועפים ארוכים מאוד בעובי של כ-3 סנטימטרים. הענפים שחוחים ואורכם מגיע עד 1 מטר. העלים קטנים, מסורגים, סגלגלים ויושבים (חסרי פטוטרת), אורכם 1 סנטימטרים, רוחבם 3 עד 4 מילימטרים. הם תמימים, קוצניים ומכוסים בפלומה אפורה משיית. הפרחים בעלי הגבעול יוצאים מחיק של שני עלי חפה בקצה הנצרים הקצרים. הפרחים הדו-מיניים הם ארבעה עם עטיף כפול. ארבעת עלי הגביע הצרים דמויי ביצה, אינם שווים, גונם אדמדם-סגול, ומכוסים פלומה משיית, והם נושרים מוקדם. ארבעת עלי הכותרת הקטנים יותר, אדמדמים, לא שווים ועבים נושרים גם הם מוקדם, שניים קטנים בהרבה, קצרים יותר, מעוגלים וקשקשיים מבחוץ, הארוכים יותר צרים, דמויי מרית ומחודדים. יש רק שלושה אבקנים קצרים עם זירים עבים, בשרניים, אדמדמים ומאבקים בצורת כד הנפתחים עם נקבובית בקודקוד. שני עלי שחלה מתמזגים לשחלה עילית, פשוטה ושעירה. הפרי קטן, קוצני ושעיר, עצי עד דמוי עור, מעוגל מכיל רק זרעים סגלגלים דחוסים מעט. שורשי השיח האדומים-חומים משמשים ברפואת צמחי מרפא (תרופה: Ratanhiae radix) כחומר עפיץ בצורת תמיסה. זה משמש עבור דלקת של החניכיים, דלקת של הפה והגרון, כגון סטומטיטיס (אנ') או דלקת גרון, בדרך כלל כגרגור או צחצוח. תמיסת Ratanhiatin מעורבת לעיתים קרובות עם תמיסת מור לשימוש. קליפת השורש בטעם מעט מריר מכילה עד 15% טאנינים וכן פרואנתוציאנידינים (אנ') וחומרים מקבוצת הליגנן (אנ'). אם התרופה מאוחסנת לפרק זמן ארוך יותר, חמצון ועיבוי של המרכיבים מייצרים צבע אדום, מה שנקרא "אדום רתניה" מקבוצת הפלובפן (אנ'). מדיה וקבצים בנושא רתניה פרואנית בוויקישיתוף רתניה פרואנית, באתר NCBI (באנגלית) רתניה פרואנית, באתר האנציקלופדיה של החיים (באנגלית) רתניה פרואנית, באתר Tropicos (באנגלית) רתניה פרואנית, באתר GBIF (באנגלית) רתניה פרואנית, באתר The Plant List (באנגלית) רתניה פרואנית, באתר IPNI (באנגלית)